
	Anotācija (ex-ante)
6. Projekta izstrādē iesaistītās institūcijas un sabiedrības līdzdalības process 
	Priekšlikums (VK - 07.09.2022.)
Valsts kanceleja konstatēja, ka noteikumu projekts 2022.gada 30.augustā nosūtīts saskaņošanai ministrijām un Valsts kancelejai, savukārt 2022.gada 31.augustā noteikumu projekts nodots publiskai apspriešanai kā termiņu viedokļa sniegšanai nosakot 2022.gada 13.septembri.

Ievērojot minēto, Valsts kancelejas ieskatā pastāv bažas par jēgpilnu saskaņošanas un sabiedrības līdzdalības procesa organizēšanu. Valsts kanceleja aicina Iekšlietu ministriju ievērot Ministu kabineta 2009.gada 25.augusta noteikumos Nr.970 "Sabiedrības līdzdalības kārtība attīstības plānošanas procesā" noteikto - sabiedrības līdzdalības iespējas, konkrētajā gadījumā izvēlētā publiskā apspriešana, jānodrošina pirms attiecīgais projekts tiek virzīts saskaņošanas procesā nevis vienlaicīgi ar to vai paralēli tam. Norādām, ka tikai pēc publiskās apspriešanas termiņa noslēgšanās projekts bija virzāms saskaņošanas procesā, aizpildot noteikumu projekta anotācijas 6.3.apakšpunktu un norādot tajā publiskās apspriešanas rezultātus. Aicinām iepazīties ar Valsts kancelejas izstrādātajām vadlīnijām sabiedrības līdzdalības iespēju nodrošināšanai valsts pārvaldē, kas pieejamas Ministru kabineta tīmekļvietnē - https://www.mk.gov.lv/lv/media/13835/download, lai turpmāk nodrošinātu jēgpilnas sabiedrības līdzdalības iespējas. 

